**AGENȚIA PENTRU PROTECȚIA MEDIULUI ILFOV**

# DECIZIA ETAPEI DE ÎNCADRARE

# Draft din data de 22.04.2024

Ca urmare a solicitării de emitere a acordului de mediu adresată de SMART MANAGEMENT INVEST SRL, cu sediul în Municipiul Arad, Bd. Decebal, nr. 2, cam. 307, et. 3, județ Arad, **înregistrată** la A.P.M. Ilfov cu nr. 15061/08.09.2023, cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

Autoritatea competentă pentru protecția mediului - **A.P.M. Ilfov decide**, ca urmare a consultărilor desfăşurate în cadrul şedinţei Comisiei de analiză tehnică din data de 13.03.2024 și 17.04.2024, că proiectul „***construire stație de carburanți, clădiri cu funcțiune mixtă, comerț, servicii, spații de cazare, spații administrative, birouri, spații tehnice, accese carosabile și circulații interioare, amenajări exterioare, împrejmuire, organizare de șantier, utilități***” propus în comuna Snagov, DJ 366, Tarla 131, Parcela 437/2/1-3, Nr. Cad. 111322, C.F. 111322, județul Ilfov,

**Nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 10, lit. b);

b). proiectul nu se încadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat.

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus intră sub incidenţa ***art. 28*** din **O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-02-12). Proiectul nu are impact negativ asupra integrității Ariei Naturale Protejate de interes comunitar Grădiștea-Căldărușani-Dridu și asupra obiectivelor de conservare și nu necesită elaborarea Studiului de evaluare adecvată

- terenul aferent proiectului se află în vecinătatea Sitului Natura 2000 ROSPA0044 Grădiștea-Căldărușani-Dridu, la o distanță de aprox. 300 m față de acesta iar conform Memoriului de prezentare, prin proiectul propus, **nu este afectată zona** și implicit nici habitatele regăsite în cadrul Sitului Natura 2000 ROSPA0044

**III. Motivele pe baza cărora s-a stabilit neefectuarea evaluării impactului asupra corpurilor de apă**

Proiectul propus nu necesită elaborarea S.E.I.C.A., conform Adresei nr. 988/30.01.2024 emisă de **A.N. “APELE ROMÂNE”** – S.G.A. ILFOV-BUCUREȘTI.

**1. Caracteristicile proiectului**

***1.1. Descrierea proiectului:***

Scopul proiectului este construirea (faza 1 a dezvoltării) următoarelor obiective: stație distributie carburanti, clădire spațiu comercial, accese carosabile si circulatii interioare, amenajari exterioare, imprejmuire, organizare de santier si utilitati, pe terenul în S=10100 mp, ce se află în proprietatea dl. Andries Alexandru, conform contractului de vânzare autentificat sub Nr. 1861/10.09.2021, N.P. Mocanu Laura Daniela, înscris in CF nr. 111322 Snagov, potrivit extraslui de C.F. nr. 3757/2021.

Conform extrasului de carte funciara pentru informare, pentru imobilul menționat este inscris dreptul de superficie pe o perioada de 10 ani, incepand cu data de 03.11.2021 in favoarea SMART MANAGEMENT INVEST S.R.L.

Imobilul nu figureaza in lista monumentelor istorice aprobata prin Ordinul ministrului culturii nr. 2828/2015, dar figureaza in zona de protectie fata de obiective cu valoare de patrimoniu conform Legii nr. 422/2001. Rol agr. 10740, rol fiscal 1021349.

În faza următoare (faza 2 a dezvoltării) vor fi realizate cladiri cu functiune mixta, comert, servicii, spatii de cazare, spatii administrative, birouri, spatii tehnice, care nu fac obiectul documentatiei prezente.

Descrierea parcelei: forma rectangulară, dimensiuni maxime: 95.80 m x 105.45 m

Particularitati topografice: teren aproximativ plan, fara diferente mari de inaltime, conform ridicarii topografice.

Vecinătăți:

Nord – proprietate privata, Nr. Cad. 6813;

Sud – drum judetean, Nr. Cad. 112455

Est - proprietate privata;

Vest - Drum de exploatare De 437/100.

Căi de acces public:

- accesul pe teren se face prin partea de sud a terenului, din DJ NC 112455 si De 437/100.

**Perioada de implementare propusă a proiectului – 6 luni**

**Obiective aferente stației de distribuție carburanți:**

Ob. 1 : Spatiu vânzare (spatiu comercial)

Ob. 2 : Copertina protectie pompe

Ob. 3 : Pompe multiprodus

Ob. 4 : Rezervoare subterane pentru carburanti

Ob. 5 : Camin guri descarcare carburanti

Ob. 6 : Bloc guri de aerisire cu sistem recuperare vapori

Ob. 7 : Zona stationare cisterna

Ob. 8 : Unitate skid GPL (cu copertina protectie)

Ob. 9 : Zona stationare autocisterna GPL

Ob. 10: Separator de hidrocarburi NS 50l/s

Ob. 12: Punct alimentare electrica

Ob. 13: Platformă deșeuri

Ob. 14: Steaguri

Ob. 15: Totem

Ob. 16: Parcari auto

Ob. 17: Grup electrogen

Ob. 18: Bazin apa potabila 5 mc

Ob. 19: Bazin intangibil hidranti exteriori 60 mc

Ob. 20: Post de transformare

Ob. 21: Bazin vidanjabil apa uzata menajera V=30 mc

Ob. 22: Bazin retentie ape pluviale V=100 mc

BILANȚ TERITORIAL:

**Suprafata totala teren Nr. Cad. 111322 - 10100 mp**

Suprafață construită/desfășurată – 238 mp

Suprafață circulații autoturisme, pietonale, parcări – 2957,3 mp

Suprafață platforme pentru amplasare container – 8 mp

Suprafață spații verzi – 2020 mp – 20%

Suprafață rezervată dezvoltări ulterioare (faza II) – 4876,7 mp (48,28%).

Conditiile de amplasare si de realizare ale constructiilor conform PUZ aprobat cu H.C.L. nr. 17/ 15.02.2023 pentru Zona M – comerț, servicii:

- Retrageri edificabil: 6,00 m la nord, est si vest (masurat pana la limita de proprietate)

- H max. (masurata in planul fatadei de la CTN la cornisa) = 12,00 m

- P.O.T. maxim = 50%

- C.U.T. maxim = 1.44 mp ADC / mp teren

- Rh = P+2E

Se vor construi urmatoarele:

* SPATIU COMERCIAL – MAGAZIN: cuprinde spatiu vitrine si mese, spatiu vanzare, coridor, camera curatenie, camera rack, g.s barbati, g.s. femei, g.s. persoane cu dizabilitati, zona primire marfa si preparare rece, zona preparare calda, baie personal, vestiar, depozitare marfuri generale (alimentare ambalate), hol, birou, camera congelar, depozitare marfuri generale, depozitare rece – frigider.

S construita = 238.00 mp;

S utila = 213.9 mp

Rh = parter; inaltime libera este de 2,70 / 3,20 m;

* COPERTINA PROTECTIE POMPE: copertina metalica ce protejeaza persoanele si autoturismele care stau sa alimenteze

S copertina = 171 mp

Inaltime libera sub copertina metalica 4.80m;

* COPERTINA PROTECTIE ACCES MAGAZIN: copertina metalica ce protejeaza zona de acces in magazin, facand legatura cu copertina de protectie pompe

S copertina = 70 mp

* POMPE MULTI PRODUS: 3 pompe cu 6 distribuitoare multiprodus.
* UNITATE SKID GPL: instalatie monolboc cu rezervor de stocare suprateran, pompa, distribuitor. Protejat cu copertina metalica.
* COPERTINA PROTECTIE DISPENSER GPL: copertina metalica, usoara.
* PLATFORMA GUNOI: contine containerele pentru colectarea selectiva a deseurilor menajere.
* STEAGURI: elemente personalizate cu rol informational-decorativ realizatemontate pe catarge rabatabile

Vor avea inaltimea de 8,00m;

* TOTEM: amplasat in locul cel mai vizibil pentru semnalizarea functiunii.

Inaltimea totemului va fi de 8,35m;

* POST DE TRANSFORMARE: contine echipamente electrice.
* PUNCT ALIMENTARE ELECTRICA: contine echipamente electrice.
* REZERVOR SUBTERAN PENTRU CARBURANTI, CU GURA DE DESCARCARE SI BLOC GURI DE AERISIRE CU SISTEM RECUPERARE VAPORI: un rezervor orizontal, cu 4 compartimente, cu pereti dubli, recuperare de vapori si control automat al cantitatii pentru evitarea unor posibile pierderi. Capacitatea rezervorului va fi de 100 mc.
* SEPARATOR DE HIDROCARBURI ( NS 50l /sec ): va fi realizat in constructie subterana cu filtru coalescent cu desnisipator in amonte. Are rolul functional de a curati de impuritati apele pluviale provenite din zona peronului de livrare combustibil, din zona gurilor de descarcare carburanti si din zona parcarilor (ape ce pot fi impurificate de eventualele scurgeri de combustibil).
* PARCARI AUTO, ZONA STATIONARE CISTERNA: statia mixta de distributie mai cuprinde alei si si platforme carosabile, parcari autovehicule, trotuare pietonale spatii verzi amenajate, separator grasimi, separator hidrocarburi, bazin retentie ape pluviale, etc.

**Metode folosite în construcție/demolare:**

- conform legislației în vigoare, normelor și normativelor specifice.

*- Sistem constructiv:*

* SPATIU COMERCIAL – Magazin: structura de rezistenta din profile metalice si fundatii izolate tip pahar, cu stalpi din teava rectangulara, contravanturi din profile metalice, atat in plan vertical, cat si in plan orizontal la nivelul invelitorii si grinzi din profile metalice;
* COPERTINA PROTECTIE POMPE si ACCES MAGAZIN: structura de rezistenta din profile metalice si fundatii izolate tip pahar, cu stalpi din profile metalice, grinzi din profile metalice si contravanturi din profile metalice in plan orizontal la nivelul invelitorii;
* POMPE MULTI PRODUS: fixate pe postamente de beton, suprainaltate cu min 20cm fata de cota carosabilului, prevazute cu bare de protectie impotriva lovirii de catre autovehicule; prinderi cu piese metalice;
* UNITATE SKID GPL: montata pe platforma betonata, prinderi metalice;
* COPERTINA PROTECTIE DISPENSER GPL: copertina usoara realizata din grinzi din profile metalice sustinuta de un stalp metalic prins in placa de beton cu ancore si buloane.
* PLATFORMA GUNOI: platforma betonata, imprejmuita cu panouri din plasa metalica bordurata pe stalpi metalici;
* STEAGURI: catarge rabatabile montate, izolat pe placa de beton armat;
* TOTEM: montat pe structura metalica si fundatie izolata tip pahar;
* POST DE TRANSFORMARE: elemente structral - constructive integral prefabricate;
* PUNCT ALIMENTARE ELECTRICA: montat pe platforma betonata, prinderi cu piese metalice;
* REZERVOR SUBTERAN PENTRU CARBURANTI, CU GURA DE DESCARCARE SI BLOC
* GURI DE AERISIRE CU SISTEM RECUPERARE VAPORI: prins si montat pe o fundatie tip radier.

**Dotări ale stației de distribuție carburanți conform Avizului tehnic COV Proiect Nr. DIE 074020-00-A.T.P. din 20.11.2023:**

* sistem de recuperare a vaporilor de compuși organici volatili (conformare et. I – COV) aferent rezervorului pentru depozitare benzină și motorină, de capacitate cca. 100 mc, cu pereți dubli
* sistem de recuperare a vaporilor de COV (conformare et. II – COV) pentru furtunurile de distribuție benzină ale pompelor multiprodus – 3 buc. (2x4 furtunuri), 2 furtunuri debit mărit motorină, 4 produse, debit 40 l/min.

Fluxul tehnologic privind distribuția produselor petroliere constă în:

- aprovizionarea statiei de distributie carburanti cu produse petroliere cu autocisterne prevazute cu instalatie de recuperare vapori;

- descarcarea autocisternelor prin cadere libera in rezervoarele de depozitare, motate ingropat, cu un volum total de 100 mc, prin intermediul gurilor de descarcare amplasate in camin;

- aspirarea produselor din rezervoare cu ajutorul pompelor;

- refularea produselor in rezervoarele autovehiculelor.

Amplasarea echipamentelor de depozitare, de livrare si a celorlalte obiecte ale statiei de distributie carburanti asigura o circulatie fluenta la alimentarea autovehiculelor, asigura conditiile stabilite de reglementarile spacifice pentru transportul auto al carburantilor. La amplasare s-a tinut cont de prescriptiile din “Normativul pentru proiectarea, executarea, exploatarea, dezafectarea si postutilizarea statiilor de distributie a carburantilor la autovehicule” - indicativ NP004-03.

Tehnologia adoptata este la nivelul celor mai noi realizari tehnice in domeniul depozitarii si livrarii produselor

- petroliere in statiile de distributie carburanti a autovehiculelor. Astfel, sunt prevazute:

- pompe cu inalte performante hidraulice;

- rezervor cu pereti dubli, dotat cu sistem automat de control al eventualelor neetanseitati;

- sistem complet de recuperare vapori;

- montarea de dispozitive antideflagrante pe conductele de aerisire (montate in caminul de pe rezervoare);

- masurare automata a nivelului, temperaturii si densitatii produsului din rezervor, si al nivelului de apa;

- dispozitive de limitare a umplerii rezervoarelor (dispozitiv de preaplin);

- sistem managerial de gestiune. Raportul de gestiune va totaliza intrarile de produse petroliere (traductoare de nivel) si vanzarile prin pompe in mod automat (fara interventie manuala);

- emiterea automata, pentru fiecare livrare, a unui bon.

Skid-ul GPL constă dintr-un rezervor suprateran și o pompă, amplasate pe o platformă din beton armat. Acesta va fi amplasat la o distanta de siguranta față de restul obiectivelor, conform normelor.

Organizarea de șantier la faza de execuție lucrări

- se va asigura împrejmuirea obiectivului pe durata amenajarii, precum și protejarea cu plase împotriva răspândirii prafului până la finisarea finală.

- lucrările de organizare de șantier (barăci pentru constructori, platforme de depozitare, racorduri provizorii pentru utilități) se amplasează în incinta proprie, în zona neafectată de lucrările de execuție.

Se vor respecta normele privind protecția mediului, dar și măsurile adoptate în vederea prevenirii oricărei surse accidentate de poluare a factorilor de mediu.

**Asigurarea utilităților**

În zona obiectivului, Apă-Canal Ilfov SA nu deține în exploatare/administrare rețele funcționale de alimentare cu apă și canalizare, conform Aviz Nr. AIF 26588/28.06.2023.

Conform Proiectului de Aviz gospodărire a Apelor emis de **A.N.** “**APELE ROMÂNE**” – S.G.A. ILFOV-BUCUREȘTI:

**Alimentarea cu apă**

Sursa de apă va fi constituită din 2 foraje de alimentare cu apă, proiectate, F1 cu H=55 m și F2 cu H=25 m.

Coord. Stereo 70 ale axelor forajelor:

- F1: X-353272, Y-594521

- F2: X-353275, Y-594522

Înmagazinarea apei:

- un rezervor din beton armat, proiectat cu V=5 mc – consum curent

- un rezervor din beton armat, proiectat cu V=60 mc – rezerva de incendiu

**Evacuare ape uzate**

- Apele uzate din zona gastro vor fi trecute printr-un separator de grăsimi, după care, împreună cu apele uzate menajere vor fi evacuate într-un bazin vidanjabil etanș, din beton armat, proiectat cu V=30 mc, amplasat în incintă.

**Evacuare ape pluviale**

Apele pluviale de pe suprafețele betonate vor fi trecute printr-un separator de hidrocarburi, după care vor fi colectate într-un bazin de retenție, din beton armat, proiectat cu V=100mc, de unde vor fi utilizate la întreținerea spațiilor verzi din incintă.

Apele pluviale de pe acoperiș vor fi evacuate la teren.

***1.2. Cumularea cu alte proiecte****:*

Proiectul propus va fi realizat etapizat.

***1.3. Utilizarea resurselor naturale****:*

Nu este cazul.

***1.4. Productia de deseuri****:*

Deseurile de pamant si pietre (rezultate din activitatea de excavare – cod 17 05 04) vor fi refolosite in lucrarile de terasamente, pentru sistematizarea terenului, in umpluturi cat si pentru lucrari provizorii de drumuri, platforme, nivelari si ca material inerte, reprezentand o parte din necesarul de umplutura necesara nivelarii terenului.

- deșeuri menajere și asimilabile acestora din funcționarea spațiului comercial al stației și al café-barului - cantitate anuală de 3,65t.

- deșeuri din funcționarea obiectivului

Stațiea de carburanți va genera din separatorul de hidrocarburi – Nămoluri (separatoarele ulei/apă – Cod 13 05 02\*) – și șlamuri de la curățarea rezervoarelor se verifică periodic și se vidanjează prin operatori autorizaţi atunci când situația o impune

Deșeurile rezultate vor fi colectate selectiv, vor fi depozitate in locuri special amenajate pentru a fi predate pe bază de contract către operatori autorizați, în vederea valorificării/eliminării.

Deșeurile generate vor fi gestionate cu respectarea prevederilor OUG nr. 92/2021 privind regimul deșeurilor, cu modificările și completările ulterioare.

***1.5. Emisii poluante, zgomot si alte surse de disconfort****:*

Executia lucrarilor de constructie a obiectivului analizat constituie sursa de emisie a poluantilor specifici arderii combustibililor in motoarele utilajelor, si a mijloacelor de transport.

Acest tip de poluare are caracter temporar, atingand valori nesemnificative si este reprezentata de activitatea de execuție a lucrărilor (săpături pentru fundatii, nivelari, compactari,etc.), manipulare a materialelor de constructi și motoarele termice ale utilajelor și mijloacelor de transport.

Emisia poluantă atmosferică durează o perioadă de timp egală cu aceea a programului de lucru (în general, 8 - 10 ore pe zi), dar poate varia de la oră la oră sau de la zi la zi.

Emisia de particule produse de eroziunea vântului poate avea loc continuu, în timpul întregii perioade de construcţie; cantităţile pot varia în funcţie de viteza vântului.

Emisia de particule din timpul lucrărilor de manevrare a pământului este direct proporţională cu conţinutul de particule mici (d < 75 µm), invers proporţională cu umiditatea solului şi, unde este cazul, cu greutatea echipamentului.

Sursele de emisie a poluanţilor atmosferici specifice obiectivului studiat sunt surse libere, în general, la sol sau în apropierea solului, deschise (cele care implică manevrarea pământului), mobile, nedirijate şi au loc pe o perioadă limitată de timp (durata programului de lucru - 8 h/zi, 9 luni/an). Caracteristicile surselor şi geometria obiectivului înscriu amplasamentul, în ansamblu, în categoria surselor punctiforme.

Efectele vor fi de scurta durata si de intensitate medie si se vor manifesta numai la nivel local.

În perioada de construcție, principalele surse de zgomot sunt reprezentate de utilajele utilizate pentru amenajarea halei. Acest tip de poluare are caracter temporar, atingand valori nesemnificative. Nivelul de zgomot datorat utilizării utilajelor pe durata lucrărilor de construcție poate depăși doar temporar nivelul de zgomot admis. Vibrațiile produse în timpul lucrărilor nu ajung sub nivelul prag de 20 Hz, sub care este afectat organismul uman. Toate echipamentele și instalațiile folosite în acest proiect vor fi prevăzute cu amortizare de zgomot și vibrații, încadrându-se astfel în toate normele CE din acest punct de vedere.

În perioada de funcționare a obiectivului nu se generează zgomot și vibrații peste limita admisibilă.

Emisiile generate la faza de execuție a lucrărilor vor respecta prevederile Ord. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare, condiţiile de calitatea aerului în zone protejate conform STAS 12574/1987, standardele referitoare la emisiile de zgomot în mediu, respectiv a HG 1756/2006 privind emisiile de zgomot în mediu produse de echipamentele destinate utilizării în exteriorul clădirilor.

Nivelul de zgomot exterior, atât la faza de execuție a lucrărilor, cât și la funcționarea obiectivului, se va încadra în limitele prevăzute în STAS SR 10.009/2017.

**În scopul limitării emisiilor fugitive în atmosfera, titularul și constructorul vor lua urmatoarele masuri:**

- utilajele și mijloacele de transport trebuie sa fie dotate constructiv cu sisteme de reducere (catalizatoare), retinere (filtre de particule) si evacuare a gazelor de ardere specifice gradului de omologare a fiecăruia.

- manevrarea corectă a solului vegetal decopertat;

- încetarea lucrului în conditii de dispersie nefavorabilă;

- transportul materialelor şi al deşeurilor produse în timpul executării lucrărilor se va face cu mijloace de transport adecvate, acoperite cu prelată;

- materialele de construcții pulverulente vor fi depozitate în incinte inchise pentru a nu fi antrenate de curenții de aer,

- se vor respecta perioadele de revizie a utilajelor si mijloacelor de transport astfel incat nivelul emisiilor poluante sa se incadreze în limitele de omologare.

- respectarea duratei de executie a proiectului si a orarului de lucru specificat in organizarea de santier, astfel incat disconfortul generat de poluarea fonica sa fie limitat la aceasta perioada;

- respectarea conditiilor de montaj si functionare a grupurilor de utilaje generatoare de zgomot și vibratii, conform agrementului tehnic si instructiunilor de lucru;

- pe toată perioada realizării lucrărilor de realizare a investiţiei vor fi respectate prevederile STAS 12574/1987 privind conditiile de calitate ale aerului din zonele protejate

Conform STUDIULUI DE EVALUARE A IMPACTULUI SUPRA SĂNĂTĂȚII ŞI CONFORTULUI POPULAȚIEI, efectuat în baza alin. (1), lit. u) al art. 11 din Ordinul M.S. nr. 119/2014 și O.M.S. 1524/2019 de IMPACT SĂNĂTATE IAȘI pentru obiectivul de investiție „*construire stație de carburanți, clădiri cu funcțiune mixtă, comerț, servicii, spații de cazare, spații administrative, birouri, spații tehnice, accese carosabile și circulații interioare, amenăjari exterioare, împrejmuire, organizare de șantier și utilități*”, concluziile sunt următoarele:

- în condiţiile respectării integrale a proiectului şi a recomandărilor din prezentul studiu, distanțele existente reprezintă perimetru de protecţie sanitară și obiectivul poate funcționa în locația propusă

- se consideră că obiectivul de investiție poate avea un impact pozitiv din punct de vedere socio-economic și administrativ în zona, iar eventualul impact negativ asupra sănătăţii populaţiei poate fi evitat prin respectarea condiţiilor enumerate

- în documentație au fost prevăzute măsuri de protecţie privind reducerea impactului asupra mediului și a sănătății populației.

- se vor asigura măsurile de protecţie şi siguranţă în exploatare pentru a elimina riscul producerii unor poluări accidentale. Respectarea acestor măsuri și a condiţiilor tehnice privind dotările, cât şi exploatarea în condiţii de siguranţă a instalaţiilor în sistem monitorizat vor conduce la diminuarea impactului asupra mediului și sănătății populației. Calitatea vieții și standardele de viață ale comunității locale nu vor fi afectate negativ de punerea în practică a proiectului, în condiții normale de funcționare

- având în vedere ca pompele de distribuție carburanți sunt noi și instalațiile sunt dotate cu sistem de recuperare vapori cu eficientă de 85% pentru pompe și 95% pentru rezervoarele de combustibil, în condiții normale de funcționare, cu măsurile de reducere a poluării, nu se va înregistra un impact negativ semnificativ dat de emisiile din timpul funcționării stației. Este important ca sistemul de recuperare a vaporilor de carburant să fie întreținut corespunzător pentru reducerea emisiilor și încadrarea în limitele la emisie.

- valorile estimate prin modelele de dispersie pentru contaminanții asociați activităților de descărcare în rezervor a combustibilului și alimentare a automobilelor la pompă, în incinta obiectivului (NMCOV), în condiții atmosferice obișnuite, s-au situat mult sub concentrațiile maxime admise (CMA) de legislația în vigoare a benzenului - media anuală este de 5 µg/m3 cu pragurile de evaluare de 1-3,5 µg/m3, conform Legii 104/2011.

- Cumulativ (de la nivelul rezervoarelor de combustibil și a pompelor de alimentare), în condițiile atmosferice obișnuite ale zonei, dacă se folosește recuperator de vapori atât pentru rezervorul de combustibil cât și pentru pompele de distribuție, valorile imisiilor de NMCOV - BENZEN ar fi sub concentrația maximă admisă (CMA) de normativele în vigoare și anume 0,8 – 1,5 mg/mc medie zilnica/ pe 30 min conform STAS 12574/87.

- imobilul nu figurează în lista Monumentelor istorice aprobată prin Ordinul Ministrului Culturii nr. 2828/2015, dar figurează în zona de protecție față de obiective cu valoare de patrimoniu conform Legii nr. 422/2001.

Având în vedere că terenul studiat se află în vecinătatea Sitului Natura 2000 ROSPA0044 GRĂDIȘTEA-CĂLDĂRUȘANI-DRIDU, la o distanță de aprox. 300 m față de acesta, prezentul Draft se emite cu respectarea următoarelor condiţii:

- pentru protejarea şi conservarea păsărilor sălbatice, inclusiv a celor migratoare, sunt interzise activităţile din afara ariei naturale protejate care ar produce poluarea sau deteriorarea habitatelor;

- nu se vor distruge sau perturba cuiburile de păsări care ar putea ajunge accidental pe terenul proprietarului;

- sunt interzise uciderea sau capturarea intenţionată a tuturor speciilor de păsări, indiferent de metoda utilizată;

- sunt interzise deteriorarea, distrugerea şi/sau culegerea intenţionată a cuiburilor şi/sau ouălor din natură;

- sunt interzise culegerea ouălor din natură şi păstrarea acestora, chiar dacă sunt goale;

- este interzisă perturbarea intenţionată a păsărilor, în special în cursul perioadei de reproducere sau de maturizare;

- este interzisă abandonarea deşeurilor de orice natură în afara locurilor special amenajate pentru colectare;

- se vor respecta prevederile O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare.

**2. Localizarea proiectului:**

- utilizarea existentă a terenului: conform Certificatului de Urbanism nr. 242/26.04.2023 emis de Primăria Com. Snagov și în baza reglementărilor **PUZ aprobat cu HCL Nr. 17/15.02.2023**, terenul se afla in UTR M – zonă mixtă, care prevede:

Regim de construire – izolat

Funcțiuni predominante – comerț și servicii

RH max = P+2E

H max (masuratori de la cota terenului natural la atic) = 12 m

POT max = 50%

CUT max = 1,44 mp / ADC mp

Spațiu verde – min. 20% conform D.E.I. Nr. 126/21.10.2022

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere – **nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3. Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – nu este cazul

- natura transfrontalieră a impactului – nu este cazul

- mărimea şi complexitatea impactului – impact pe termen scurt asupra suprafaței afectate de lucrări în timpul lucrărilor de construcții;

- probabilitatea impactului: redusă;

- durata, frecvenţa şi reversibilitatea impactului: impactul cu frecvență redusă asupra mediului în perioada de implementare propusă a proiectului. Impact relativ redus asupra mediului în timpul funcţionării.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de urbanism Nr. 242/26.04.2023 emis de Primăria Com. Snagov, precum și prin Avizele/acordurile emise de toate instituţiile menţionate în acesta;

- Spațiile verzi propuse prin proiect vor fi amenajate și întreținute pe toată durata de funcționare a obiectivului;

- Se va obține și se va respecta Avizul de gospodărire a apelor emis de **A**.**N**. ”**APELE ROMÂNE**” - S.G.A. ILFOV-BUCUREȘTI. În cazul în care soluțiile din Avizul de gospodărire a apelor nu corespund cu soluțiile prevăzute în prezenta Decizie, titularul are obligația să solicite revizuirea actului de reglementare;

- Indicatorii de calitate ai apelor uzate evacuate prin vidanjare (la rețeaua publică de canalizare) se vor încadra în prevederile impuse de HG nr. 188/2002–Anexa 2-NTPA 002/2002, modificată și completată prin HG nr. 352/2005;

- Indicatorii de calitate ai apelor pluviale evacuate pe spațiile verzi se vor încadra în prevederile impuse de HG nr. 188/2002–Anexa 3-Normativul NTPA 001/2002, modificată și completată prin HG nr. 352/2005. Indicatorii specifici ce urmează să fie monitorizați se vor încadra în următoarele limite admisibile: pH = 6,5 – 8,5; Materii în suspensie – 35 mg/l; Reziduu fix – 2000 mg/l; Prod. petroliere – 5 mg/l

- Se vor amplasa panouri de informare privind investiția propusă, cu respectarea prevederilor legale în vigoare;

- Se vor respecta zonele de protectie ale retelelor (electricitate, gaze, apa si canalizare), potrivit normativelor in vigoare, cu respectarea normelor sanitare si de protectie a mediului.

- Se vor lua măsuri de protecţie antifonică în zona de lucru;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

- Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare; Constructorul și beneficiarul vor lua măsurile necesare pentru eliminarea factorilor de disconfort (praf, zgomot);

- Se vor respecta Normele de igienă și recomandările privind mediul de viață al populației aprobate prin Ord. Ministerului Sănătății nr. 119/2014 (distanța între clădiri, însorire, suprafețe încăperi, dotări igienico-sanitare, etc.);

- La ieşirea din şantier se vor curăţa roţile autovehiculelor şi utilajelor pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- După realizarea proiectului, terenul aferent organizării de şantier va fi adus la starea inițială;

- La finalizarea obiectivului se va depune la A.P.M. Ilfov documentația tehnică în vederea obținerii Autorizației de mediu, conform prevederilor Ord. MMDD nr. 1798/2007 pentru aprobarea procedurii de emitere a Autorizației de mediu, cu modificările şi completările ulterioare

- Se va respecta legislația în vigoare cu privire la substanțele care epuizează stratul de ozon

- Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- Se va avea in vedere ca organizarea de șantier sa nu afecteze sau sa aduca prejudicii cadrului natural limitrof sau vecinilor

- Este obligatorie respectarea normelor privind protecția muncii, disciplina în construcții, prevenirea și stingerea incendiilor

- Constructorul va lua toate masurile ce se impun pentru a inlatura eventualele riscuri in ceea ce priveste protectia si securitatea muncii

- Se vor respecta prevederile Regulamentului General de Urbanism aprobat prin H.G. nr. 525/1996

- Se va respecta legislația în vigoare privind amenajarea teritoriului și urbanism;

- Drumurile de acces, zonele a căror suprafaţă (învelişul vegetal) a fost afectată vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toată perioada;

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împrăștierii cauzată de vant;

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zonă.

- Pe toată durata execuţiei lucrărilor şi funcţionării obiectivului se vor respecta prevederile:

* OUG nr. 195/2005 privind protecția mediului, aprobată cu modificări prin Legea nr. 265/2006, cu modificările şi completările ulterioare;
* Ord. MMDD nr. 1798/2007 pentru aprobarea procedurii de emitere a Autorizației de mediu, cu modificările şi completările ulterioare
* OUG nr. 92/2021 privind regimul deşeurilor, cu modificările şi completările ulterioare;
* Legii nr. 104/2011 privind protecţia atmosferei;
* Ordinului nr. 756/1997 cu privire la factorul de mediu sol
* OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare
* Legii nr. 61/1991pentru sancționarea faptelor de încălcare a unor norme de conviețuire socială, a ordinii și liniștii publice, Republicată, cu modificările şi completările ulterioare;
* Legea nr. 264/2017 privind stabilirea cerintelor tehnice pentru limitarea emisiilor de compusi organici volatili (COV) rezultati din depozitarea benzinei si din distributia acesteia de la terminale la statiile de distributie a benzinei, precum si in timpul alimentarii autovehiculelor la statiile de benzina;
* O.U.G. nr. 80/2018 pentru stabilirea condiţiilor de introducere pe piata a benzinei si motorinei, de introducere a unui mecanism de monitorizare si reducere a emisiilor de gaze cu efect de sera si de stabilire a metodelor de calcul si de raportare a reducerii emisiilor de gaze cu efect de sera si pentru modificarea si completarea Legii nr. 220/2008 pentru stabilirea sistemului de promovare a producerii energiei din surse regenerabile de energie;
* Ordinului nr. 119/2014 emis de Ministerul Sănătăţii.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

*În cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.*

***Prin prezenta se stabilesc condițiile de realizare a proiectului din punct de vedere al protecției mediului. Alte condiții vor fi impuse de autoritățile/instituțiile competente menționate în Certificatul de urbanism, conform legii.***

**În conformitate cu prevederile Legii nr. 292/2018:**

- art. 18, alin. (13) în cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depășit;

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

**În conformitate cu prevederile O.U.G. nr. 195/2005 privind protecția mediului**, aprobată cu modificări prin Legea nr. 265/2006 privind protectia mediului, cu modificările și completările ulterioare:

- art. 15, alin. (2), lit a) – “*titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”.

- art. 21, alin. (4) ”*răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului*”.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Director Executiv

Alina Laura POSTEIU

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:  Iuliana GRIGORAȘ  Eliza BODEA | Șef Serviciu A.A.A.  Șef Serviciu C.F.M. | 22.04.2024 |  |
| Întocmit:  Aurelian Mătușa  Nicolae Pârlog | Consilier superior A.A.A.  Consilier asistent C.F.M. | 22.04.2024 |  |